
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1346 


ΠΕΡ ΙΕΧΟΜΕ ΝΑ 

ΑΠΟΦΑΣΕΙΣ 


Συμπλήρωση και Τροποποίηση των άρθρων 15 και 
29 αντίστοιχα του Κανονισμού Λειτουργίας, Δι- 
οικήσεως και Παροχών του Κ.Α.Φ. Λιμένα Ελευ¬ 
σίνας. 1 

Έγκριση απασχόλησης προσωπικού με σύμβαση μί¬ 
σθωσης έργου στο Ν.Π «Παιδικοί Σταθμοί Δήμου 
Σερβίων». 2 

Έγκριση απασχόλησης προσωπικού με σύμβαση μί¬ 
σθωσης έργου στο Ν.Π «Δημοτικό Στάδιο Σερβί¬ 
ων». 3 

Έγκριση απασχόλησης προσωπικού με σύμβαση μί¬ 
σθωσης έργου στο Ν.Π «Δημοτικό Ωδείο Σερβί¬ 
ων». 4 

Έγκριση απασχόλησης προσωπικού με σύμβαση μί¬ 
σθωσης έργου στο Δήμο Σερβίων. 5 

Έγκριση σύναψης συμβάσεων μίσθωσης έργου στο 
Ν.Π.Δ.Δ «ΚΑΠΗ Δ. Κερκυραίων». 6 

Σύσταση Σχολικής Επιτροπής Δημοτικού Σχολείου- 
Νηπιαγωγείου Χανιώτης». 7 

Σύσταση στο Δήμο Μουδανιών Νομικού Προσώπου 
με την επωνυμία «ΚΑΠΗ Αγίου Παντελεήμονα».. 8 

Συμβάσεις μίσθωσης έργου στον Δήμο Νότιας Ρό¬ 
δου. 9 

Έγκριση συμβάσεων μίσθωσης έργου με ένα (1) φυ¬ 
σικό πρόσωπο στο Δήμο Θεσσαλιώτιδος. 10 

Έγκριση συμβάσεων μίσθωσης έργου με δύο (2) φυ¬ 
σικά πρόσωπα στον Παιδικό Σταθμό Δήμου Δο- 
μοκού. 11 


Κατάργηση Νομικού Προσώπου Δημοσίου Δικαίου 
με την επωνυμία «Σχολική Επιτροπή Δημοτικού 
Σχολείου Σταυρού» και σύσταση νέου Νομικού 
Προσώπου Δημοσίου Δικαίου με την επωνυμία 
«Ενιαία Σχολική Επιτροπή Δημοτικού και Νηπια¬ 
γωγείου Δ.Δ. Σταυρού Δήμου Μεσσαπίων». 12 

Τροποποίηση της υπ’ αριθμ. 5985/20.3.1984 (ΦΕΚ Β’ 
199/30.3.1984) απόφασης του Νομάρχη Φθιώτιδας, 
περί σύστασης δημοτικού νομικού προσώπου στο 
Δήμο Λαμίας με την επωνυμία «Λαογραφικό Μου¬ 
σείο Φθιώτιδας». 13 


14 Σεπτεμβρίου 2006 

ΑΠΟΦΑΣΕΙ Σ 

Αριθμ. 8286 (1) 

Συμπλήρωση και Τροποποίηση των άρθρων 15 και 29 
αντίστοιχα του Κανονισμού Λειτουργίας, Διοικήσεως 
και Παροχών του Κ.Α.Φ. Λιμένα Ελευσίνας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του ν. 2503/1997 «Διοίκηση, Οργάνωση, 
Στελέχωση της Περιφέρειας Ρύθμιση Θεμάτων για την 
Τοπ. Αυτ/ση και άλλες διατάξεις» και ειδικότερα του 
άρθρου 1. 

2. Τις διατάξεις του άρθρου 11 του Κωδ. νόμου 
5167/1932 «Περί ρυθμίσεων εις τους λιμένας φορτ/τών 
εργασιών». 

3. Τις διατάξεις των ν.δ. 1147/1972 και 1276/1972 «Περί 
φορολογικών διευκολύνσεων κ.λ.π.» 

4. Τις διατάξεις του άρθρου 12 του π.δ. 369/1989 «Ορ¬ 
γάνωση των Υπηρεσιών Εργασίας των Νομαρχιών». 

5. Τις διατάξεις του Κανονισμού Λειτουργίας του Κ.Α.Φ. 
Λιμένα Ελευσίνας, όπως ισχύουν σήμερα. 

6. Την οικονομική δυνατότητα του Κ.Α.Φ. Λιμένος Ελευ¬ 
σίνας, όπως φαίνεται από το σχετικό φάκελο. 

7. Την υπ’ αριθμ. 1/1992 Εγκύκλιο της Γραμματείας του 
Υπηρεσιακού Συμβουλίου. 

8. Την από 7.4.2006 απόφαση της Δ.Ε. του Κ.Α.Φ. Λι¬ 
μένος Ελευσίνας που καταχωρήθηκε στο υπ’ αριθμ. 
1487/7.4.2006 Πρακτικό, απόσπασμα του οποίου μας 
διαβιβάσθηκε με την υπ’ αριθμ. 135/24.7.2006 αναφορά 
του Κ.Α.Φ. Λιμένος Ελευσίνας, αποφασίζουμε: 

Συμπληρώνονται και τροποποιούνται τα άρθρα 15 και 
29 του Κανονισμού Λειτουργίας του Κ.Α.Φ. Ελευσίνας 
όπως ισχύουν σήμερα, ως κατωτέρω: 

Α. Στο Άρθρο 15 προστίθεται 3η παράγραφος στις 
υπάρχουσες δύο, ως εξής: 

Άρθρο 15, παρ. 3: Οι υπάλληλοι του Κ.Α.Φ. Λιμένα Ελευ¬ 
σίνας που δεν έχουν ακολουθήσει την προβλεπόμενη 
από την παράγραφο 2 του άρθρου αυτού, διαδικασία 
ένταξης τους στο Κ.Α.Φ. ή έχουν ενταχθεί σε αυτό με 
τις διατάξεις του νόμου 103/1975, μπορούν με αίτηση 
τους, που θα υποβάλλουν εντός προθεσμίας έξι (6) μη¬ 
νών από τη δημοσίευση του παρόντος, να ενταχθούν 
στο Κ.Α.Φ. Λιμένα Ελευσίνας υπό τους όρους και τη 
διαδικασία του οικείου Κανονισμού, εφόσον συνεχ’ιζουν 
να υπηρετούν σε αυτό. 





















17978 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Β. Το Αρθρο 29 τροποποιείται ως εξής: 

Άρθρο 29 

1. Στις περί παροχών διατάξεις του παρόντος Κανο¬ 
νισμού υπάγεται και το προσωπικό του Κ.Α.Φ. εφόσον 
ζητήσει τούτο, σύμφωνα με τις διατάξεις του άρθρου 
15 του παρόντος, της Υπηρεσίας υποχρεούμενης να 
εισπράττε παρά τούτων την εκάστοτε κεκανονισμένη 
επί των αποδοχών τους κράτηση. 

2. Το προσωπικό τούτο δικαιούται εφάπαξ αποζημιώ- 
σεως για τις περιπτώσεις Α’, Γ’ και Δ’ του άρθρου 17, ως 
και για την περίπτωση Η’ του άρθρου 18 του παρόντος 
Κανονισμού, καθώς επίσης και για τις περιπτώσεις απο- 
χωρήσεως από τη πηρεσία λόγω παραιτήσεβς ή συ- 
μπληρώσεως 28ετούς συνεχούς υπηρεσίας στο Κ.Α.Φ.Ε. 
ή καταργήσεως θέσεως, που προβλέπονται από την 
παρ. 1 του άρθρου 10 του εν λόγω Κανονισμού. 

3. Το ποσόν που απαιτείται για τη χορήγηση της 
εφ’άπαξ αποζημιώσεως στο προσωπικό του Κ.Α.Φ.Ε., 
σύμφωνα με τις περιπτώσεις της προηγούμενης πα¬ 
ραγράφου θα είναι αυτό που προβλέπεται για τους 
φορτ.τωτές από το άρθρο 20 του εν λόγω Κανονισμού 
του Κ.Α.Φ.Ε. όπως αυτό τροποποιείται και καταβάλλεται 
από τον οικείο λογαριασμό του προσωπικού και από το 
σύνολο των κεφαλαίων του Κ.Α.Φ.Ε. 

Κατά τα λοιπά εξακολουθεί να ισχύει όπως έχει ο 
Κανονισμός Λειτουργίας του Κ.Α.Φ. Λιμένα Ελευσίνας. 

Η ισχύς της απόφασης μας αυτής αρχίζει από τη 
δημοσίευση της στην Εφημερίδα της Κυβερνήσεως και 
δεν βαρύνει τον Κρατικό Προϋπολογισμό. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αιγάλεω, 7 Αυγούστου 2006 

Ο Γενικός Γραμματέας Περιφέρειας 
ΧΑΡΑΛΑΜΠΟΣ ΜΑΝΙΑΤΗΣ 

-♦- 

Αριθμ. 95140/10904 (2) 

Έγκριση απασχόλησης προσωπικού με σύμβαση μίσθω¬ 
σης έργου στο Ν.Π «Παιδικοί Σταθμοί Δήμου Σερ¬ 
βίων» 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη : 

1) Τις διατάξεις του άρθρου 6 του ν. 2527/1997 «Τρο¬ 
ποποίηση και συμπλήρωση διατάξεων του ν. 2190/1994 
και άλλες διατάξεις» 

2) Το υπ’ αριθμ. ΔΙΠΠ/Φ.2.9/οικ. 2351/2.2.2006 έγγρα¬ 
φο του Υπουργείου Εσωτερικών, Δημόσιας Διοίκησης 
και Αποκέντρωσης που αφορά τον προγραμματισμό 
προσλήψεων προσωπικού στους ΟΤΑ α' βαθμού για 
το έτος 2006 

3) Την υπ’ αριθμ. 06/2006 απόφαση του Διοικητικού 
Συμβουλίου των Παιδικών Σταθμών Δήμου Σερβίων περί 
έγκρισης απασχόλησης προσωπικού στο Νομικό Πρό¬ 
σωπο με σύμβαση μίσθωσης έργου. 

4) Το υπ’ αριθμ. 42801/4.8.2006 έγγραφο του Υπουρ¬ 
γείου Εσωτερικών, Δημόσιας Διοίκησης και Αποκέ¬ 
ντρωσης, με το οποίο μας γνωστοποιείται ότι με την 
υπ’ αριθμ. ΔΙΠΠ/Φ.ΕΓΚΡ.1/300/13982/28.7.2006 απόφαση 
της Επιτροπής του άρθρου 2 παρ. 1 της ΠΥΣ 55/1998 


και την υπ’ αριθμ. 41292/4.8.2006 απόφαση κατανομής 
του Υφυπουργού Εσωτερικών Δημόσιας Διοίκησης και 
Αποκέντρωσης, εγκρίθηκε για τους Παιδικούς Σταθ¬ 
μούς Δήμου Σερβίων η πρόσληψη μίας (1) ΤΕ βρεφο¬ 
νηπιοκόμων, ενός (1) ΤΕ διοικητικού-λογιστικού και 
ενός (1) ΥΕ προσωπικού καθαριότητας με σύμβαση 
μίσθωσης έργου ενός (1) έτους, όπως αναφέρεται στο 
συνημμένο στο ανωτέρω έγγραφο πίνακα. 

5. Την από 1.3.2006 γνωμοδότηση του δικηγόρου 
Κ. Τσούτσα, αποφασίζουμε: 

Την απασχόληση προσωπικού στο Ν.Π «Παιδικοί 
Σταθμοί Δήμου Σερβίων» μίας (1) ΤΕ βρεφονηπιοκόμων, 
ενός(1) ΤΕ διοικητικού-λογιστικού και ενός(1) ΥΕ προσω¬ 
πικού καθαριότητας με σύμβαση μίσθωσης έργου, για 
χρονικό διάστημα ενός (1) έτους. 

Η δαπάνη για την απασχόληση των παραπάνω θα 
καλυφθεί από τον προϋπολογισμό του Ν.Π «Παιδικοί 
Σταθμοί Δήμου Σερβίων», οικονομικού έτους 2006. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κοζάνη, 25 Αυγούστου 2006 

Ο Γ ενικός Γ ραμματέας Περιφέρειας 
ΑΝΔΡΕΑΣ ΛΕΟΥΔΗΣ 

-♦- 

Αριθμ. 95124/10899 (3) 

Έγκριση απασχόλησης προσωπικού με σύμβαση μίσθω¬ 
σης έργου στο Ν.Π «Δημοτικό Στάδιο Σερβίων». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη : 

1) Τις διατάξεις του άρθρου 6 του ν. 2527/1997 «Τρο¬ 
ποποίηση και συμπλήρωση διατάξεων του ν. 2190/1994 
και άλλες διατάξεις» 

2) Το υπ’ αριθμ. ΔΙΠΠ/Φ.2.9/οικ. 2351/2.2.2006 έγγραφο του 
Υπουργείου Εσωτερικών, Δημόσιας Διοίκησης και Αποκέ¬ 
ντρωσης που αφορά τον προγραμματισμό προσλήψεων 
προσωπικού στους ΟΤΑ α’ βαθμού για το έτος 2006. 

3) Την υπ’ αριθμ. 08/2006 απόφαση του Διοικητικού 
Συμβουλίου του Δημοτικού Σταδίου Σερβίων περί έγκρι¬ 
σης απασχόλησης προσωπικού στο Νομικό Πρόσωπο 
με σύμβαση μίσθωσης έργου. 

4) Το υπ’ αριθμ. 42801/4.8.2006 έγγραφο του Υπουρ¬ 
γείου Εσωτερικών, Δημόσιας Διοίκησης και Αποκέ¬ 
ντρωσης, με το οποίο μας γνωστοποιείται ότι με την 
υπ’ αριθμ. ΔΙΠΠ/Φ.ΕΓΚΡ.1/300/13982/28.7.2006 από¬ 
φαση της Επιτροπής του άρθρου 2 παρ. 1 της ΠΥΣ 
55/1998 και την υπ’ αριθμ. 41292/4.8.2006 απόφαση 
κατανομής του Υφυπουργού Εσωτερικών Δημόσιας 
Διοίκησης και Αποκέντρωσης, εγκρίθηκε για το Δημο¬ 
τικό Στάδιο Σερβίων η πρόσληψη ενός(1) ΥΕ εργατών 
καθαριότητας(για συντήρηση χλοοτάπητα) με σύμβα¬ 
ση μίσθωσης έργου ενός(1) έτους, όπως αναφέρεται 
στο συνημμένο στο ανωτέρω έγγραφο πίνακα. 

5. Την από 7.3.2006 γνωμοδότηση του δικηγόρου 
Κ. Τσούτσα, αποφασίζουμε: 

Την απασχόληση προσωπικού στο Ν.Π « Δημοτικό Στά¬ 
διο Σερβίων» ενός (1) ΥΕ εργατών καθαριότητας(για 
συντήρηση χλοοτάπητα) με σύμβαση μίσθωσης έργου, 
για χρονικό διάστημα ενός (1) έτους. 

Η δαπάνη για την απασχόληση των παραπάνω θα 
καλυφθεί από τον προϋπολογισμό του Ν.Π «Δημοτικό 
Στάδιο Σερβίων», οικονομικού έτους 2006. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κοζάνη, 25 Αυγούστου 2006 

Ο Γενικός Γραμματέας Περιφέρειας 
ΑΝΔΡΕΑΣ ΛΕΟΥΔΗΣ 

-♦- 

Αριθμ. 95135/10902 (4) 

Έγκριση απασχόλησης προσωπικού με σύμβαση μίσθω¬ 
σης έργου στο Ν.Π «Δημοτικό Ωδείο Σερβίων» 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη : 

1) Τις διατάξεις του άρθρου 6 του ν. 2527/1997 «Τρο¬ 
ποποίηση και συμπλήρωση διατάξεων του ν. 2190/1994 
και άλλες διατάξεις» 

2) Το υπ’ αριθμ. ΔΙΠΠ/Φ.2.9/οικ.2351/2.2.2006 έγγραφο 
του Υπουργείου Εσωτερικών, Δημόσιας Διοίκησης και 
Αποκέντρωσης που αφορά τον προγραμματισμό προ¬ 
σλήψεων προσωπικού στους ΟΤΑ α’ βαθμού για το έτος 
2006 

3) Την υπ’ αριθμ. 01/2006 απόφαση του Διοικητικού 
Συμβουλίου του Δημοτικού Ωδείου Σερβίων περί έγκρι¬ 
σης απασχόλησης προσωπικού στο Νομικό Πρόσωπο 
με σύμβαση μίσθωσης έργου. 

4) Το υπ’ αριθμ. 42801/4.8.2006 έγγραφο του Υπουργείου 
Εσωτερικών, Δημόσιας Διοίκησης και Αποκέντρωσης, με 
το οποίο μας γνωστοποιείται ότι με την υπ’ αριθμ. ΔΙΠΠ/ 
Φ.ΕΓΚΡ.1/300/13982/28.7.2006 απόφαση της Επιτροπής 
του άρθρου 2 παρ. 1 της ΠΥΣ 55/1998 και την υπ’ αριθμ. 
41292/4.8.2006 απόφαση κατανομής του Υφυπουργού 
Εσωτερικών Δημόσιας Διοίκησης και Αποκέντρωσης, 
εγκρίθηκε για το Δημοτικό Ωδείο Σερβίων η πρόσληψη 
δύο (2) δασκάλων θεωρίας, δύο (2) δασκάλων κλασικής 
κιθάρας, τρεις (3) δασκάλων πιάνου, ενός (1) δασκάλου 
βιολιού, ενός (1) δασκάλου βυζαντινής μουσικής, ενός (1) 
δασκάλου κρουστών οργάνων, ενός(1) δασκάλου μπου¬ 
ζουκιού και ενός (1) δασκάλου πνευστών οργάνων με σύμ¬ 
βαση μίσθωσης έργου ενός (1) έτους, όπως αναφέρεται 
στο συνημμένο στο ανωτέρω έγγραφο πίνακα. 

5. Την από 10.3.2006 γνωμοδότηση του δικηγόρου 
Κ. Τσούτσα, αποφασίζουμε: 

Την απασχόληση προσωπικού στο Δημοτικό Ωδείο 
Σερβίων δύο (2) δασκάλων θεωρίας, δύο (2) δασκάλων 
κλασικής κιθάρας, τρεις (3) δασκάλων πιάνου, ενός (1) 
δασκάλου βιολιού, ενός (1) δασκάλου βυζαντινής μου¬ 
σικής, ενός (1) δασκάλου κρουστών οργάνων, ενός(1) 
δασκάλου μπουζουκιού και ενός (1) δασκάλου πνευστών 
οργάνων με σύμβαση μίσθωσης έργου, για χρονικό δι¬ 
άστημα ενός (1) έτους. 

Η δαπάνη για την απασχόληση των παραπάνω θα κα¬ 
λυφθεί από τον προϋπολογισμό του Δημοτικού Ωδείου 
Σερβίων, οικονομικού έτους 2006. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κοζάνη, 25 Αυγούστου 2006 

Ο Γ ενικός Γ ραμματέας Περιφέρειας 
ΑΝΔΡΕΑΣ ΛΕΟΥΔΗΣ 


Αριθμ. 95113/10897 (5) 

Έγκριση απασχόλησης προσωπικού με σύμβαση 
μίσθωσης έργου στο Δήμο Σερβίων. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη : 

1) Τις διατάξεις του άρθρου 6 του ν. 2527/1997 «Τρο¬ 
ποποίηση και συμπλήρωση διατάξεων του ν. 2190/1994 
και άλλες διατάξεις. 

2) Το υπ’ αριθμ. ΔΙΠΠ/Φ.2.9/οικ.2351/2.2.2006 εγκύκλιο του 
Υπουργείου Εσωτερικών, Δημόσιας Διοίκησης και Αποκέ¬ 
ντρωσης που αφορά τον προγραμματισμό προσλήψεων 
προσωπικού στους ΟΤΑ α’ βαθμού για το έτος 2006. 

3) Την αριθμ. 25/2006 απόφαση του Δημοτικού Συμβου¬ 
λίου του Δήμου Σερβίων περί έγκρισης απασχόλησης 
προσωπικού στο Δήμο με σύμβαση μίσθωσης έργου. 

4) Το υπ’ αριθμ. 42801/4.8.2006 έγγραφο του Υπουργείου 
Εσωτερικών, Δημόσιας Διοίκησης και Αποκέντρωσης, με 
το οποίο μας γνωστοποιείται ότι με την υπ’ αριθμ. ΔΙΠΠ/ 
ΦΈΓΚΡ. 1/300/13982/28.7.2006 απόφαση της Επιτροπής 
του άρθρου 2 παρ. 1 της ΠΥΣ 55/1998 και την υπ’ αριθμ. 
41292/4.8.2006 απόφαση κατανομής του Υφυπουργού Εσω¬ 
τερικών Δημόσιας Διοίκησης και Αποκέντρωσης εγκρίθηκε 
για το Δήμο Σερβίων η πρόσληψη ενός (1) ΠΕ αρχιτεκτό¬ 
νων, ενός (1) ΠΕ δασολόγων, ενός (1) ΠΕ κτηνιάτρων, ενός(1) 
ΠΕ μηχανολόγων μηχανικών, ενός (1) ΠΕ πληροφορικής 
(ελλείψει ΤΕ), ενός (1) ΠΕ πολιτικών μηχανικών, ενός (1) 
ΠΕ τοπογράφων και ενός (1) ΤΕ τοπογράφων με σύμβαση 
μίσθωσης έργου ενός (1) έτους, όπως αναφέρεται στο 
συνημμένο στο ανωτέρω έγγραφο πίνακα. 

5. Την από 2.3.2006 γνωμοδότηση του δικηγόρου 
Κ. Τσούτσα, αποφασίζουμε: 

Την απασχόληση προσωπικού στο Δήμο Σερβίων ενός 
(1) ΠΕ αρχιτεκτόνων, ενός(1) ΠΕ δασολόγων, ενός (1) ΠΕ 
κτηνιάτρων, ενός (1) ΠΕ μηχανολόγων μηχανικών, ενός 
(1) ΠΕ πληροφορικής (ελλείψει ΤΕ), ενός (1) ΠΕ πολιτι¬ 
κών μηχανικών, ενός (1) ΠΕ τοπογράφων και ενός (1) ΤΕ 
τοπογράφων με σύμβαση μίσθωσης έργου, για χρονικό 
διάστημα ενός έτους. 

Η δαπάνη για την απασχόληση των παραπάνω θα 
καλυφθεί από τον προϋπολογισμό του Δήμου Σερβίων, 
οικονομικού έτους 2006. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κοζάνη, 25 Αυγούστου 2006 

Ο Γ ενικός Γ ραμματέας Περιφέρειας 
ΑΝΔΡΕΑΣ ΛΕΟΥΔΗΣ 

-♦- 

Αριθμ. 8846 (6) 

Έγκριση σύναψης συμβάσεων μίσθωσης έργου στο 
Ν.Π.Δ.Δ «ΚΑΠΗ Δ. Κερκυραίων». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΙΟΝΙΩΝ ΝΗΣΙΩΝ 

Έχοντας υπόψη: 

1. Τις διατάξεις του ν. 2503/1997 «Διοίκηση, Οργάνω¬ 
ση, Στελέχωση της Περιφέρειας, Ρύθμιση θεμάτων για 
την Τοπική Αυτοδιοίκηση και άλλες διατάξεις». (ΦΕΚ 
107/30.5.1997). 

2. Τις διατάξεις του άρθρου 6 του ν. 2527/1997 σύμφω¬ 
να με τις οποίες την απόφαση για την έγκριση σύμβα¬ 
σης έργου στους ΟΤΑ και τα Νομικά Πρόσωπα, εκδίδει 
ο Γενικός Γραμματέας της Περιφέρειας ή οποιοδήποτε 
άλλο εξουσιοδοτημένο από αυτόν όργανο. 

3. Την υπ’ αριθμ. ΔΙΠΠ/Φ.ΕΓΚΡ. 1/272/12074/26.6.2006 
απόφαση της Επιτροπής του άρθρου 2 παρ. 1 της υπ’ 
αριθμ. 55/98 ΠΥΣ και την υπ’ αριθμ. 34047/7.7.2006 από¬ 
φαση κατανομής του Υφυπουργού Εσωτερικών Δημόσι¬ 
ας Διοίκησης και Αποκέντρωσης, με τις οποίες εγκρίθη- 
κε για το ΚΑΠΗ του Δ. Κερκυραίων, η σύμβαση μίσθωσης 
έργου διάρκειας ενός έτους με έναν φυσιοθεραπευτή. 

4. Το υπ’ αριθμ. οικ. 37475/12.7.2006 έγγραφο του ΥΠ.ΕΣ. 
Δ.Δ.Α. 

5. Την από 13.1.2006 βεβαίωση του νομικού συμβούλου 
του Δ. Κερκυραίων, αποφασίζουμε: 

Εγκρίνουμε τη σύναψη σύμβασης μίσθωσης έργου στο 
Ν.Π.Δ.Δ «ΚΑΠΗ Δ. Κερκυραίων» με έναν Φυσιοθεραπευτή 
κλάδου ΤΕ, για χρονικό διάστημα ενός έτους. Η δαπάνη 
ανέρχεται στο ποσό των 15.600 € και έχει προβλεφθεί 
στον προϋπολογισμό του Κ.Α.Π.Η (Κ.Α 00.6041/2006). 

Το προς ανάθεση έργο δεν πρέπει να ανάγεται στα συνή¬ 
θη καθήκοντα των υπαλλήλων του οικείου φορέα και απαγο¬ 
ρεύεται η ανανέωση ή παράταση των συμβάσεων αυτών. 

Σε περίπτωση που οι ανωτέρω ανάγκες έχουν καλυ¬ 
φθεί εκτός της ανωτέρω διαδικασίας σε προσωπικό είτε 
με μετάταξη είτε με πρόσληψη μόνιμου, παρακαλούμε 
να ενημερώσετε απευθείας το ΥΠ.ΕΣ.Δ.Δ.Α εντός πέντε 
(5) ημερών από της λήψεως της παρούσας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κέρκυρα, 25 Αυγούστου 2006 

Ο Γ ενικός Γ ραμματέας Περιφέρειας 
ΣΩΤΗΡΙΟΣ ΒΟΣΔΟΥ 

- ♦ - 

Αριθμ. 8797 (7) 

Σύσταση Σχολικής Επιτροπής Δημοτικού Σχολείου- 
Νηπιαγωγείου Χανιώτης» 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1) Τις διατάξεις του ν. 1894/1990. 

2) Τις διατάξεις του π.δ. 410/1995 άρθρα 203 και 205. 

3) Την υπ’ αριθμ. 119/2006 απόφαση του Δ. Σ. Παλλήνης 
για τη σύσταση Σχολικής Επιτροπής Δημοτικού Σχολεί- 
ου-Νηπιαγωγείου Χανιώτης, αποφασίζουμε: 

1. Συστήνεται στο Δ.Δ. Χανιώτης του Δήμου Παλλήνης 
Νομικό Πρόσωπο με την επωνυμία «Σχολική Επιτροπή 
Δημοτικού Σχολείου-Νηπιαγωγείου Χανιώτης». 

2. Σκοπός του Νομικού Προσώπου, είναι 

• Η διαχείριση των πιστώσεων που διατίθενται για 
τις λειτουργικές δαπάνες καθαριότητας, θέρμανσης, 
φωτισμού, ύδρευσης, τηλεφώνου, αποχέτευσης, ανα¬ 
λώσιμων υλικών κλπ. 

• Η εκτέλεση μικρών έργων για επισκευή και συντή¬ 
ρηση των διδακτηρίων. 

• Η αποκατάσταση φθορών και ζημιών των επίπλων, 
εξοπλισμού και γενικά των διδακτηριακών εγκαταστά¬ 
σεων- η φροντίδα για την εξεύρεση άλλων πόρων και 
ο εφοδιασμός των σχολικών μονάδων με έπιπλα και 
σκεύη, με βιβλία για τη σχολική βιβλιοθήκη και γενικά 


με όλα τα μέσα που είναι απαραίτητα για τη λειτουρ¬ 
γία τους και γενικότερα η λήψη όλων των μέτρων που 
κρίνονται αναγκαία για την στήριξη της διοικητικής 
λειτουργίας των σχολικών μονάδων. 

2. Το Νομικό Πρόσωπο διοικείται από πενταμελές (5με- 
λές) Διοικητικό Συμβούλιο αποτελούμενο από: 

α) τον εκάστοτε Πρόεδρο του Τοπικού Συμβουλίου, 
β)Ένα (1) Δημοτικό Σύμβουλο, 
γ) Το Διευθυντή του Δημοτικού Σχολείου 
δ) Το Διευθυντή του Νηπιαγωγείου, 
ε) Εκπρόσωπο του Συλλόγου Γονέων και Κηδεμόνων 
του Δημοτικού Σχολείου - Νηπιαγωγείου 

3. Η θητεία του πρώτου Δ.Σ. του Νομικού Προσώπου 
λήγει με τη λήξη της παρούσης δημοτικής περιόδου. 

Η θητεία των μελών του Διοικητικού Συμβουλίου ακο¬ 
λουθεί τη δημοτική περίοδο. Το Δ.Σ. εκλέγει Αντιπρό¬ 
εδρο, γραμματέα. 

4. Πόροι του Νομικού Προσώπου είναι: 
α) η ετήσια επιχορήγηση του Δήμου, 
β) η ετήσια επιχορήγηση του Κράτους, 

γ) κάθε είδους δωρεές, κληρονομιές και κληροδο¬ 
σίες, 

δ) εισπράξεις από το αντίτιμο των παρεχομένων 
πραγμάτων ή υπηρεσιών 
ε) πρόσοδοι από την ίδια περιουσία του. 

5. Το Νομικό Πρόσωπο εκπροσωπείται στα δικαστήρια και 
σε κάθε δημόσια αρχή από τον Πρόεδρο του Δ.Σ. και όταν 
αυτός απουσιάζει ή κωλύεται από τον Αντιπρόεδρο. 

6. Με την παρούσα απόφαση καταργείται η υπάρχου- 
σα Ενιαία Σχολική Επιτροπή Δημοτικού Σχολείου-Νηπια- 
γωγείου Πολύχρονου-Χανιώτης, που έχει ιδρυθεί με την 
υπ’ αριθμ. 314/1999 απόφαση του Δημοτικού Συμβουλίου 
του Δήμου Παλλήνης. 

Με την απόφαση αυτή δεν προκαλείται δαπάνη σε 
βάρος του προϋπολογισμού τρέχοντος έτους του Δή¬ 
μου Παλλήνης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πολύγυρος, 9 Αυγούστου 2006 

Ο Γενικός Γραμματέας Περιφέρειας 
ΓΕΩΡΓΙΟΣ ΤΣΙΟΤΡΑΣ 
-♦- 

Αριθμ. 4691 (8) 

Σύσταση στο Δήμο Μουδανιών Νομικού Προσώπου με 
την επωνυμία «ΚΑΠΗ Αγίου Παντελεήμονα». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1) Τις διατάξεις των άρθρων 203 και 205 του Δ.Κ.Κ. 
(π.δ. 410/1995). 

2) Την υπ’ αριθμ. 154/2006 απόφαση του Δ. Σ. Μουδανι¬ 
ών για τη σύσταση Κ.Α.Π.Η. στο Δ.Δ. Αγ. Παντελεήμονα, 
αποφασίζουμε: 

1. Συστήνεται στο Δήμο Μουδανιών Νομικό Πρόσωπο 
με το όνομα Κ.Α.Π.Η. Αγίου Παντελεήμονα, διεπόμενο 
από τις διατάξεις του άρθρου 203 του π.δ. 410/1995. 

2. Σκοπός του Νομικού Προσώπου, είναι: 

α) η παροχή υπηρεσιών για πρόληψη ή καταστολή 
βιολογικών, ψυχολογικών και κοινωνικών αναγκών, κα¬ 
θώς και προβλημάτων υγείας των ηλικιωμένων ατόμων 

του Δημοτικού Διαμερίσματος Αγ. Παντελεήμονα του 
Δήμου Μουδανιών. 

β) η διαφώτιση και η συνεργασία του ευρύτερου κοι¬ 
νού και των ειδικών φορέων σχετικά με τα προβλήματα 
και τις ανάγκες των ηλικιωμένων και 
γ) η έρευνα σχετικών θεμάτων με τους ηλικιωμέ¬ 
νους. 

3. Πόροι του Νομικού Προσώπου είναι: 

α) η ετήσια επιχορήγηση του Δήμου, που θα προ- 
βλέπεται υποχρεωτικά στον εκάστοτε προϋπολογισμό 
αυτού, 

β) η επιχορήγηση και κάθε άλλη παροχή της πολιτείας 
είτε απ’ αυθείας προς το Νομικό Πρόσωπο, είτε προς 
το Δήμο Μουδανιών για το Νομικό Πρόσωπο (άρθρο 
199- π.δ. 410/1995), 

γ) κάθε είδους συνδρομές, εισφορές, δωρεές, κληρο¬ 
νομιές και κληροδοσίες, 

δ) έσοδα από τη συμβολική χρηματική συμμετοχή με¬ 
λών που έχουν ανάγκη προστασίας, 
ε) εισπράξεις από το αντίτιμο πραγμάτων και υπηρε¬ 
σιών που παρέχονται από το Νομικό Πρόσωπο, 
στ) πρόσοδοι από την ίδια περιουσία του, 
ζ) κάθε άλλη νόμιμη πρόσοδος. 

4. Το Νομικό Πρόσωπο διοικείται από πενταμελές 
(δμελές) Διοικητικό Συμβούλιο που τα μέλη του ορίζο¬ 
νται, μαζί με τους αναπληρωτές τους, από το Δημοτικό 
Συμβούλιο και αποτελείται από: 

α) τον Δήμαρχο ή άλλο μέλος, αιρετό η μη, που ορί¬ 
ζεται από αυτόν, ως πρόεδρο β) δύο (2) Δημοτικούς 
Συμβούλους, που ορίζονται με τους αναπληρωτές τους, 
από το Δημοτικό Συμβούλιο, 
γ) ένα δημότη ή κάτοικο του Δ.Δ. Αγ. Παντελεήμονα 
που έχει σχετική με το αντικείμενο επαγγελματική και 
κοινωνική δράση ή ειδικές γνώσεις και ορίζεται, με τον 
αναπληρωτή του, από το Δημοτικό Συμβούλιο, 
δ) έναν εκπρόσωπο των μελών του ΚΑ.ΠΗ που εκλέ¬ 
γεται ανάμεσα στα μέλη του μαζί με τον αναπληρωτή 
του. 

Η θητεία των μελών του Διοικητικού Συμβουλίου ακο¬ 
λουθεί τη δημοτική περίοδο και λήγει πάντοτε με την 
εγκατάσταση του νέου Διοικητικού Συμβουλίου. 

Από την απόφαση αυτή δεν προκύπτει δαπάνη σε 
βάρος του προϋπολογισμού του Δήμου για το τρέχον 
οικονομικό έτος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πολύγυρος, 9 Αυγούστου 2006 

Ο Γ ενικός Γ ραμματέας Περιφέρειας 
ΓΕΩΡΓΙΟΣ ΤΣΙΟΤΡΑΣ 
-♦- 

Αριθμ. 11991 (9) 

Συμβάσεις μίσθωσης έργου στον Δήμο Νότιας Ρόδου. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΝΟΤΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις του άρθρου 6 του ν. 2527/1997 (ΦΕΚ 
206/Α/8.10.1997) με τις οποίες η αρμοδιότητα καθορι¬ 
σμού του αριθμού των προσώπων τα οποία μπορούν 
να απασχολούνται τους ΟΤΑ Α' και Β' βαθμού και τα 
νομικά πρόσωπα με σύμβαση μίσθωσης έργου ασκείται 
από το Γ ενικό Γ ραμματέα της Περιφέρειας. 


2. Τις διατάξεις της περ. γ' της παρ. 1 του άρθρου 1 
του ν. 301/1976. 

3. Το υπ’ αριθμ. οικ. 12935/10.3.2006 έγγραφο του 
Υπουργείου Εσωτερικών, Δημόσιας Διοίκησης και Απο¬ 
κέντρωσης, σχετικά με τον «Προγραμματισμό προσλή¬ 
ψεων προσωπικού έτους 2006 στους Ο.Τ.Α. α’ και β’ 
βαθμού». 

4. Η υπ’ αριθμ. ΔΙΠΠ/Φ.2.9/οικ.2351/2.2.2006 εγκύκλιο της 
Γ ενικής Γ ραμματείας Δημόσιας Διοίκησης. 

5. Τις ανάγκες του Δήμου Νότιας Ρόδου για την εκτέ¬ 
λεση των έργων του. 

6. Την υπ’ αριθμ. ΔΙΠΠ/Φ.ΕΓΚΡ.1/272/12074/26.6.2006 
απόφαση της Επιτροπής του άρθρου 2 παρ. 1 της υπ’ 
αριθμ. 55/98 ΠΥΣ και την υπ’ αριθμ. 34047/7.7.2006 από¬ 
φαση κατανομής του Υφυπουργού Εσωτερικών, Δημόσι¬ 
ας Διοίκησης και Αποκέντρωσης, με την οποία εγκρίθη- 
καν για τους Πρωτοβάθμιους ΟΤΑ, συμβάσεις μίσθωσης 
έργου, για ένα (1) έτος. 

7. Το υπ’ αριθμ. 40830/18.8.2006 έγγραφο του ΥΠ.ΕΣ.Δ.Δ.Α., 
σχετικά με την «έγκριση συμβάσεων μίσθωσης έργου». 

8. Την από 1.3.2006 γνωμοδότηση του δικηγόρου 
Δ. Σαλαμαστράκη, αποφασίζουμε: 

Καθορίζουμε τον αριθμό των προσώπων που είναι 
απαραίτητο να απασχοληθούν με μίσθωση έργου από 
τον Δήμο Νότιας Ρόδου, σύμφωνα με τις διατάξεις του 
άρθρου 681 κ.ε. του Αστικού κώδικα ως εξής: 

ΕΙΔΙΚΟΤΗΤΑ ΑΤΟΜΑ 

ΠΕ Γυμναστές 1 

ΤΕ Δασοπόνος 1 

ΤΕ Τεχνολόγοι Μηχανολόγοι Μηχανικοί 1 
ΣΥΝΟΛΑ 3 

Τα συγκεκριμένα έργα που πρόκειται αν εκτελεστούν 
είναι αυτά που αφορούν στην απρόσκοπτη ομαλή λει¬ 
τουργία του Δήμου Νότιας Ρόδου . 

Το χρονικό διάστημα που απαιτείται για την ολοκλήρωση 
των προαναφερόμενων έργων είναι μέχρι ένα (1) έτος. 

Οι αμοιβές τους θα καθοριστούν στις συμβάσεις που 
θα υπογραφούν και οπωσδήποτε δεν θα υπερβεί συνο¬ 
λικά το προβλεπόμενο στον προϋπολογισμό του Δήμου 
Νότιας Ρόδου, ποσό. 

Ως τόπος εκτέλεσης των έργων ορίζεται ο Δήμος 
Νότιας Ρόδου. 

Τα συγκεκριμένα έργα δεν ανάγονται στον κύκλο 
των καθηκόντων των υπαλλήλων που υπηρετούν σή¬ 
μερα στον Δήμο Νότιας Ρόδου και ούτε μπορούν να 
εκτελεστούν απ’ αυτούς, λόγω της εξειδίκευσης του 
αντικειμένου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ρόδος, 24 Αυγούστου 2006 

Ο Γ ενικός Γ ραμματέας Περιφέρειας 

ΧΑΡΑΛΑΜΠΟΣ ΚΟΚΚΙΝΟΣ 

-♦- 

Αριθμ. οικ. 15006 (10) 

Έγκριση συμβάσεων μίσθωσης έργου με ένα (1) 
φυσικό πρόσωπο στο Δήμο Θεσσαλιώτιδος 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις του άρθρου 6 του ν. 2527/1997 και 5, 
6 και 7 του π.δ. 164/2004. 

2. Τα υπ’ αριθμ. ΔΙΠΠ/Φ.2.9/οικ.2351/2.2.2006 και 
οικ.12935/10.3.2006 έγγραφα του ΥΠ.ΕΣ.Δ.Δ.Α. (Γενική 
Γραμματεία Δημόσιας Διοίκησης και Ηλεκτρονικής Δι¬ 
ακυβέρνησης και Διεύθυνσης Οργάνωσης και Λειτουρ¬ 
γίας ΟΤΑ, αντίστοιχα), σχετικά με τον προγραμματισμό 
προσλήψεων προσωπικού στους ΟΤΑ, έτους 2006. 

3. Την υπ’ αριθμ. 47/2006 απόφαση του Δημοτικού Συμ¬ 
βουλίου Δήμου Θεσσαλιώτιδος περί προγραμματισμού 
πρόσληψης προσωπικού. 

4. Την υπ’ αριθμ. 6792/8.5.2006 εισήγησή μας στο ΥΠ.ΕΣ. 
Δ.Δ.Α., για την ικανοποίηση του σχετικού αιτήματος. 

5. Την από 5/4/2006 βεβαίωση της πληρεξουσίου Δι¬ 
κηγόρου του Δήμου Θεσσαλιώτιδος. 

6. Το υπ’ αριθμ. οικ.42807/4.8.2006 έγγραφο του ΥΠ.ΕΣ. 
Δ.Δ.Α., περί έγκρισης συμβάσεων μίσθωσης έργου. 

7. Το γεγονός ότι στον προϋπολογισμό του Δήμου 
Θεσσαλιώτιδος έχουν εξασφαλισθεί οι απαιτούμενες 
πιστώσεις, αποφασίζουμε: 

1. Εγκρίνουμε τη σύναψη μίας (1) σύμβασης μίσθωσης 
έργου στο Δήμο Θεσσαλιώτιδος Νομού Φθιώτιδας, για 
ένα (1) έτος με ένα (1) άτομο, και ειδικότερα: 

• Με ένα (1) ΔΕ Χειριστή Η/Υ και συνολική αμοιβή 
10.000,00 €. Το έργο, το οποίο θα εκτελέσει αφορά την 
αντιμετώπιση των προβλημάτων, που έχουν προκύψει 
από τη μηχανοργάνωση του οικείου Δήμου για τη δη¬ 
μιουργία ταυτότητας του Δήμου, την εισαγωγή στους 
Η/Υ προστίμων και παραβάσεων του Κ.Ο.Κ. και στοιχείων 
ΤΑΠ, που ανανεώνονται συνεχώς, και για την εισαγωγή 
στους Η/Υ των στοιχείων του προσωπικού του Δήμου. 

2. Τόπος εκτέλεσης των έργων είναι η έδρα του Δήμου 
Θεσσαλιώτιδος. 

3. Οι παραπάνω εργασίες δεν ανάγονται στα συνήθη 
καθήκοντα των υπαλλήλων του οικείου Δήμου, καθό¬ 
σον προϋπόθεση για την εκτέλεση τους είναι η γνώση, 
εμπειρία και η εξειδίκευση στο αντικείμενο των εργα¬ 
σιών αυτών, και συνεπώς πρέπει να ανατεθεί σε άτομο 
με τις απαραίτητες γνώσεις για την υλοποίηση τους. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λ Λαμία, 25 Αυγούστου 2006 

Ο Γ ενικός Γ ραμματέας Περιφέρειας 
ΚΩΝ/ΝΟΣ ΕΞΑΡΧΟΣ 

-♦- 

Αριθμ. 14150 (11) 

Έγκριση συμβάσεων μίσθωσης έργου με δύο (2) φυσικά 
πρόσωπα στον Παιδικό Σταθμό Δήμου Δομοκού. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις του άρθρου 6 του ν. 2527/1997 και 5, 
6 και 7 του π.δ. 164/2004. 

2. Τα υπ’ αριθμ. ΔΙΠΠ/Φ.2.9/οικ.2351/2.2.2006 και οικ. 
12935/10.3.2006 έγγραφα του ΥΠ.ΕΣ.Δ.Δ,Α.(Γενική Γραμ¬ 
ματεία Δημόσιας Διοίκησης και Ηλεκτρονικής Διακυβέρ¬ 
νησης και Διεύθυνσης Οργάνωσης και Λειτουργίας ΟΤΑ, 
αντίστοιχα), σχετικά με τον προγραμματισμό προσλή¬ 
ψεων προσωπικού στους ΟΤΑ, έτους 2006. 

3. Το υπ’ αριθμ. 11/21.3.2006 έγγραφο του Παιδικού 
Σταθμού Δήμου Δομοκού με τη συνημμένη αριθ. 5/2006 
απόφαση του Διοικητικού Συμβουλίου του, περί προ¬ 
γραμματισμού προσλήψεων προσωπικού. 


4. Την από 10/3/2006 βεβαίωση του πληρεξουσίου Δι¬ 
κηγόρου του Δήμου Δομοκού. 

5. Την υπ’ αριθμ. 6792/8.5.2006 εισήγησή μας στο ΥΠ.ΕΣ. 
Δ.Δ.Α., για την ικανοποίηση του σχετικού αιτήματος. 

6. Το υπ’ αριθμ. οικ. 42807/4.8.2006 έγγραφο του ΥΠ.ΕΣ. 
Δ.Δ.Α., περί έγκρισης συμβάσεων μίσθωσης έργου. 

7. Το γεγονός ότι στον προϋπολογισμό του Νομικού 
Προσώπου Δημοσίου Δικαίου έχουν εξασφαλισθεί οι 
απαιτούμενες πιστώσεις, αποφασίζουμε: 

1. Εγκρίνουμε τη σύναψη δύο (2) συμβάσεων μίσθω¬ 
σης έργου στον Παιδικό Σταθμό Δήμου Δομοκού Νο¬ 
μού Φθιώτιδας, για ένα (1) έτος, με δύο (2) άτομα, και 
ειδικότερα: 

• Με ένα (1) Π Ε Νηπιαγωγό και συνολική αμοιβή 
10.200,00 €. Με το ανατιθέμενο έργο, θα ενισχυθεί πα¬ 
ράπλευρα το παιδαγωγικό πρόγραμμα του Παιδικού 
Σταθμού, δεδομένου ότι η μόνιμη παιδαγωγός (βρεφο¬ 
νηπιοκόμος) έχει αναλάβει, πέραν του παιδαγωγικού 
της έργου, και την πρόσθετη εργασία της οικονομικής 
διαχείρισης του Παιδικού Σταθμού. 

• Με ένα (1) ΥΕ Βοηθό Μάγειρα και συνολική αμοιβή 
8.400,00 €. Η εκτέλεση του ανατιθέμενου έργου, που 
αφορά στην παρασκευή των γευμάτων των νηπίων 
ανέκυψε λόγω μη ολοκλήρωσης εισέτι της διαδικασίας 
πρόσληψης μονίμου μάγειρα στον Παιδικό Σταθμό. 

2. Τόπος εκτέλεσης των έργων είναι η έδρα του Παι¬ 
δικού Σταθμού. 

3. Η ανάθεση των έργων αυτών στους ανωτέρω κρί- 
νεται απαραίτητη για την εύρυθμη και αποδοτική λει¬ 
τουργία του Παιδικού Σταθμού Δήμου Δομοκού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λαμία, 25 Αυγούστου 2006 

Ο Γ ενικός Γ ραμματέας Περιφέρειας 
ΚΩΝ/ΝΟΣ ΕΞΑΡΧΟΣ 

- ♦ - 

Αριθμ. 12048 (12) 

Κατάργηση Νομικού Προσώπου Δημοσίου Δικαίου με 
την επωνυμία «Σχολική Επιτροπή Δημοτικού Σχολεί¬ 
ου Σταυρού» και σύσταση νέου Νομικού Προσώπου 
Δημοσίου Δικαίου με την επωνυμία «Ενιαία Σχολική 
Επιτροπή Δημοτικού και Νηπιαγωγείου Δ.Δ. Σταυρού 
Δήμου Μεσσαπίων». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη 

1. Τις διατάξεις του ν. 2503/30.5.1997 (ΦΕΚ 107Α) «Δι¬ 
οίκηση οργάνωση, στελέχωση της Περιφέρειας, ρύθ¬ 
μιση θεμάτων για την τοπική αυτοδιοίκηση και άλλες 
διατάξεις». 

2. Τις διατάξεις της παρ. 8 του άρθρου 5 του ν. 
1894/1990 (ΦΕΚ Α' 110) «Για τη ακαδημία Αθηνών και 
άλλες εκπαιδευτικές διατάξεις», όπως συμπληρώθηκε 
με την παρ. 9 του άρθρου 8 του ν. 2986/13.2.2002 (ΦΕΚ 
24 Α) «Οργάνωση των περιφερειακών υπηρεσιών της 
Πρωτοβάθμιας και Δευτεροβάθμιας Εκπαίδευσης, αξιο¬ 
λόγηση του εκπαιδευτικού έργου και των εκπαιδευτικών, 
επιμόρφωση των εκπαιδευτικών και άλλες διατάξεις» 

3. Τις διατάξεις του άρθρου 203 του π.δ. 410/1995 (ΦΕΚ 
Α’ 231) «Κωδικοποίηση σε ενιαίο κείμενο νόμου, με τίτλο 
«Δημοτικός και Κοινοτικός Κώδικας» των ισχυουσών 

διατάξεων του Δημοτικού και Κοινοτικού Κώδικα όπως 
τροποποιήθηκαν και συμπληρώθηκαν» 

4. Την υπ. αρ. 1526/2004 απόφαση του Γ.Γ.Π. Στερεός 
Ελλάδας για μεταβίβαση δικαιώματος υπογραφής «Με 
εντολή Γενικού Γραμματέα Περιφέρειας». 

5. Την υπ’ αριθμ. 14836/19.7.1990 απόφαση του Νομάρχη 
Εύβοιας (ΦΕΚ 516/τεύχος Β79.8.1990) «Σύσταση Σχολικής 
Επιτροπής Δημοτικού Σχολείου Σταυρού». 

6. Την υπ’ αριθμ. 98/2006 απόφαση του Δημοτικού 
Συμβουλίου Δήμου Μεσσαπίων περί κατάργησης της 
ανωτέρω Σχολικής Επιτροπής. 

7. Την υπ’ αριθμ. 101/2006 απόφαση του Δημοτικού 
Συμβουλίου του ως άνω Δήμου με την οποία συστήνε- 
ται Νομικό Πρόσωπο με την επωνυμία « Ενιαία χολική 
Επιτροπή Δημοτικού και Νηπιαγωγείου Δ.Δ. Σταυρού». 

8. Το γεγονός ότι οι εν λόγω σχολικές μονάδες 
συστεγάζονται και κατά συνέπεια υφίσταται λόγος 
συστάσεως νέας Ενιαίας Σχολικής Επιτροπής, απο¬ 
φασίζουμε: 

1. Καταργούμε το Νομικό Πρόσωπο Δημοσίου Δικαίου 
«Σχολική Επιτροπή Δημοτικού Σχολείου Σταυρού», το 
οποίο είχε συσταθεί με την υπ’ αριθμ. 14836/19.7.1990 
απόφαση του Νομάρχη Εύβοιας (ΦΕΚ 516/τ.Β79·8.1990) 
και συστήνουμε νέο Νομικό Πρόσωπο Δημοσίου Δικαίου, 
με την επωνυμία «Ενιαία Σχολική Επιτροπή Δημοτικού 
και Νηπιαγωγείου Δ.Δ. Σταυρού Δήμου Μεσσαπίων». 

2. Σκοπός του Νομικού Προσώπου Δημοσίου Δικαίου 
είναι: α) Η διαχείριση των πιστώσεων που διατίθενται 
για την κάλυψη των δαπανών λειτουργίας θέρμανσης, 
φωτισμού, ύδρευσης, τηλεφώνου, αποχέτευσης, ανα¬ 
λώσιμων υλικών κ.λ.π. β) Η αμοιβή καθαριστριών, γ) Η 
εκτέλεση μικρών έργων για την επισκευή και συντήρηση 
του σχολείου και του κάθε είδους εξοπλισμού του. δ) Η 
εισήγηση προς την αντίστοιχη Διεύθυνση Πρωτοβάθμι¬ 
ας Εκπαίδευσης για τον εφοδιασμό του σχολείου από 
τον Οργανισμό Σχολικών Κτιρίων με επιπλέον εξοπλι- 
στικά είδη και από το Υπουργείο Εθνικής Παιδείας και 
Θρησκευμάτων με βιβλία για τη σχολική βιβλιοθήκη, ε) 
Η διαχείριση των εσόδων από την ενδεχόμενη εκμε¬ 
τάλλευση του σχολικού κυλικείου και στ) Η λήψη κάθε 
άλλου μέτρου που κρίνεται αναγκαίο για την στήριξη 
της διοικητικής λειτουργίας της σχολικής μονάδας. 

3. Το Νομικό Προσώπου Δημοσίου Δικαίού διοικείται 
από 7μελές Διοικητικό Συμβούλιο αποτελούμενο από: α) 
Το Δημοτικό Σύμβουλο που ορίζεται από τον Δήμαρχο 
ως Πρόεδρος. β)Ένα μέλος του Τοπικού Συμβουλίου 
που ορίζεται από το Δημοτικό Συμβούλιο, με τον ανα¬ 
πληρωτή του. γ)Τον εκάστοτε Διευθυντή του Δημοτικού 
Σχολείου Σταυρού, δ) Τον εκάστοτε προϊστάμενο του 
Νηπιαγωγείου Σταυρού. ε)Ένα δημότη που ορίζεται 
από το Δημοτικό Συμβούλιο, με τον αναπληρωτή του. 
στ) Έναν εκπρόσωπο των γονέων και κηδεμόνων του 
Δημοτικού Σχολείου με τον αναπληρωτή του και ζ)Έναν 
εκπρόσωπο των γονέων και κηδεμόνων του Νηπιαγω¬ 
γείου με τον αναπληρωτή του. 

4. Η θητεία του πρώτου Διοικητικού Συμβουλίου λήγει 
με την λήξη της παρούσας δημοτικής περιόδου, των 
δε επομένων ακολουθεί αυτή του Δημοτικού Συμβου¬ 
λίου. Το Διοικητικό Συμβούλιο εκλέγει Αντιπρόεδρο και 
Γ ραμματέα. 

5. Πόροι του Νομικού Προσώπου Δημοσίου Δικαίου 
είναι: α) Η ετήσια επιχορήγηση του Κράτους, β) Η 
ετήσια επιχορήγηση του Δήμου Μεσσαπίων. γ) Κάθε 


είδους εισφορές, δωρεές, κληρονομιές και κληροδο¬ 
σίες. δ) Εισπράξεις από το αντίτιμο των παρεχόμε¬ 
νων πραγμάτων ή υπηρεσιών, ε) Πρόσοδοι από την 
περιουσία του. 

6. Το Νομικό Πρόσωπο Δημοσίου Δικαίου εκπροσω¬ 
πείται στα δικαστήρια και σε κάθε άλλη δημόσια αρχή 
από τον Πρόεδρο και όταν αυτός απουσιάζει ή κωλύεται 
από τον Αντιπρόεδρο. 

7. Με την παρούσα απόφαση προκαλείται δαπάνη εις 
βάρος του προϋπολογισμού του Δήμου ύψους 1.500 € για 
το οικονομικό έτος 2006. Από το οικ.έτος 2007 και μετά θα 
επιβαρύνεται κάθε έτος ο προϋπολογισμός του Δήμου, σε 
βάρος του Κ.Α. 00-6711.002, με το ποσό των 3.000 €. 

Η απόφασή αυτή να δημοσιευθεί στην Εφημερίδα της 
Κυβερνήσεως. 

Χαλκίδα, 23 Αυγούστου 2006 

Με εντολή Γ ενικού Γ ραμματέα Περιφέρειας 
Η Διευθύντρια 

Α. ΛΑΔΕΡΟΥ - ΤΣΙΜΠΡΙΚΙΔΟΥ 

-♦- 

Αριθμ. 14702 (13) 

Τροποποίηση της υπ’ αριθμ. 5985/20.3.1984 (ΦΕΚ Β’ 
199/30.3.1984) απόφασης του Νομάρχη Φθιώτιδας, 
περί σύστασης δημοτικού νομικού προσώπου στο 
Δήμο Λαμίας με την επωνυμία «Λαογραφικό Μου¬ 
σείο Φθιώτιδας». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις των άρθρων. 

α) 203 του π.δ. 410/1995 (Δ.Κ.Κ.) 

β) 7 (παρ. 16) του ν. 2307/1995 και 14 (παρ. 1 και 2) του 
ν. 2399/1996, σχετικά με τη μεταβίβαση αρμοδιοτήτων 
του Νομάρχη σε Περιφερειακό Διευθυντή και Γενικό 
Γ ραμματέα Περιφέρειας αντίστοιχα. 

γ) 6 (παρ. 10) του ν. 2503/1997 

δ) 90 του Κώδικα Νομοθεσίας για την Κυβέρνηση και τα 
Κυβερνητικά όργανα που κυρώθηκε με το άρθρο πρώτο 
του π.δ. 63/2005 (ΦΕΚ 98Α'), σχετικά με τον έλεγχο δαπα¬ 
νών που προκαλούν οι κανονιστικές διοικητικές πράξεις. 

2. Την υπ’ αριθμ. 5985/20.3.1984 (ΦΕΚ Β’ 199/30.3.1984) 
απόφαση του Νομάρχη Φθιώτιδας, περί σύστίσης ίδι¬ 
ου νομικού προσώπου με την επωνυμία: «Λαογραφικό 
Μουσείο Φθιώτιδας». 

3. Την υπ’ αριθμ. 337/2006 απόφαση του Δημοτικού 
Συμβουλίου Δήμου Λαμιέων, σχετικά με την τροποποίη¬ 
ση της συστατικής πράξης του Λαογραφικού Μουσείου 
Φθιώτιδας. 

4. Την υπ’ αριθμ. 1100/11.2.1998 απόφασή μας, περί με¬ 
ταβίβασης του δικαιώματος υπογραφής «Με Εντολή 
Γενικού Γραμματέα Περιφέρειας» στο Διευθυντή Αυ¬ 
τοδιοίκησης και Αποκέντρωσης η οποία δημοσιεύθηκε 
στο ΦΕΚ Β’ 179/25.2.1998, αποφασίζουμε: 

Α’. Τροποποιούμε την περ. α’ της παρ. 3 της αριθ. 
5985/20.3.1984 απόφασης του Νομάρχη Φθιώτιδας, ως 
εξής: 

α') Η ετήσια επιχορήγηση του Δήμου Λαμιέων με 
150.000,00 € 

β') Καταργούμε τις παραγράφους 4 και 5 αυτής σχετι¬ 
κά με τη διοίκηση του Ν.Π.Δ.Δ. και την εκπροσώπησή του 
στα Δικαστήρια και σε κάθε άλλη αρχή, αντίστοιχα. 

Κατά τα λοιπά ισχύει η ανωτέρω απόφαση. 

Ακροτελεύτιο άρθρο: 

Από την απόφαση αυτή προκαλείται δαπάνη σε βά¬ 
ρος του προϋπολογισμού του Δήμου Λαμιέων, ύψους 
100.000,00 € για το τρέχον οικονομικό έτος 2006, στο 
Κ.Α. 6715.0007, και 150.000,00 € για καθένα από τα επό¬ 
μενα οικονομικά έτη. 


Η απόφαση μας αυτή να δημοσιευθεί στην Εφημερίδα 
της Κυβερνήσεως. 

Λαμία, 24 Αυγούστου 2006 
Με εντολή Γενικού Γραμματέα Περιφέρειας 
Ο Προϊστάμενος Διεύθυνσης 
Γ. ΜΙΧΑΣ 

